

**Republika e Kosovës**

**Republika Kosova - Republic of Kosova**

*Qeveria - Vlada - Government*

*Ministria e Arsimit, e Shkencës dhe e Teknologjisë - Ministarstvo za Obrazovanje, Nauku i Tehnologiju - Ministry of Education, Science and Technology*

**KOSOVË: PROJEKTI PËR PËRMIRËSIMIN E SISTEMIT TË ARSIMIT**

**GRANTET PËR ZHVILLIMIN E SHKOLLAVE (GZHSH)**

**KONKURS PËR PROJEKT-PROPOZIME PËR GRANTE SHKOLLORE**

Qeveria e Kosovës ka marrë një kredi prej grupit të Bankës Botërore për zbatimin e projektit për Përmirësimin e Sistemit të Arsimit (ESIP) dhe ka për qëllim që një pjesë të mjeteve të këtij granti ta përdor për t’i mbështetur shkollat fillore (klasat 0-9) në Kosovë përmes këtij konkursi.

***Qëllimi*** i këtyre granteve është forcimi i kapaciteteve të shkollave për të planifikuar dhe për t’i menaxhuar mjetet, si dhe për ta promovuar angazhimin qytetar përmes pjesëmarrjes së mësimdhënësve, prindërve dhe komunitetit në planifikimin, zbatimin dhe monitorimin e aktiviteteve të shkollës. Për këto grante do të konsiderohen ato projekt-propozime që janë në përputhje me këtë qëllim dhe me kushtet e përcaktuara në doracakun e granteve për zhvillimin e shkollave (GZhSh).

Në kuadër të këtij konkursi, MAShT-i do t’i financojë 80 shkolla me shumën deri në 15,000 USD për një shkollë.

**Buxheti për grante për vitin 2020 është 1.200.000 USD**

Buxheti do të shpërndahet në dy kategori:

1. **Materiale didaktike (60%):** përfshirë paisje të laboratorit, mjete demonstruese, mjete të mësimdhënies si dhe TI (blerjet për Laptop/kompjuter nuk mund të kalojnë 20% të kësaj shume), dhe
2. **Shërbime (40%):** përfshirë aktivitetet për përmirësimin e cilësisë, zhvillimin profesional të stafit dhe organizimin e aktiviteteve që ndërlidhen me përmirësimin e mësimdhënies dhe mësimnxënies.

**Ftohen shkollat e interesuara që të aplikojnë me projekt propozime.**

**Afati për dorëzimin e projekt propozimeve:**

Afati për dorëzimin e projekt propozimeve është deri me datë ***15 Janar 2020, ora 16.00.***

***Një sesion i hapur informues do të mbahet me datë 24 Dhjetor 2019 në ora 11.00 në MASHT në Prishtinë.***

**Kush ka të drejtë të aplikoj?**

Të gjitha shkollat fillore dhe të mesme të ulëta të cilat posedojnë plan zhvillimor të shkollës kanë të drejtën e aplikimit**.**

**Kriteret e vlerësimit:**

Projekt propozimet do të vlerësohen në bazë të tetë kritereve si vijon:

1. qëllimi; 2) ndikimi; 3) edukimi; 4) koherenca; 5) qëndrueshmëria; 6) fizibiliteti;

7) gjithëpërfshirja dhe 8) aspekti teknik.

Çdo projekt propozim do të vlerësohet kundrejt secilit prej këtyre tetë kritereve në një shkallë prejpesë pikësh (0 shumë i dobët – 4 i shkëlqyeshëm).

***Më shumë informata rreth kritereve mund t’i gjeni në Doracakun e GZHSH-së tek Neni 7.1 ose Shtojca 1: Fleta për vlerësimin e granteve, e bashkëlidhur në këtë thirrje.***

**Procesi i vlerësimit:**

Projekt propozimet vlerësohen dhe miratohen nga komisioni vlerësues i cili themelohet nga Ministria e Arsimit, Shkencës dhe Teknologjisë.

**Udhëzime specifike:**

Formulari për projekt propozim i bashkëlidhur kërkon ***përshkrim të detajuar të aktiviteteve*** të ndërlidhura me kriteret.

***Listën e aktiviteteve pozitive dhe negative mund ta gjeni në Doracakun e GZHSH-së Nenet 7.2.1 dhe 7.2.2 ose Shtojcën Lista e aktiviteteve pozitive dhe negative, e bashkëlidhur në këtë thirrje***

**Procedurat e aplikimit:**

Dorëzimi i projekt propozimit mund të bëhet në kopje fizike në Ministrinë e Arsimit, Shkencës dhe Teknologjisë, Kati i IV, Rr. “Agim Ramadani ”, p.n. 10000 Prishtinë, Kosovë, apo me email tek gzhsh.kesip@gmail.com.

Për më shumë informata telefononi në: +383 (0) 38 20020114.